Nadimo

Nadimo () estas urbo en Jamala-Neneca aŭtonoma distrikto, Tjumena provinco, Rusio.

La urbo havas statuson de urbo ekde jaro 1972.

La urbo situas ĉe rivero Nadimo.

En la urbo funkcias flughaveno.

 Nomo 

Etimologio de la urbonomo estas disputata. Tjumena verkisto Konstantin Lagunov en 1980 reference al Zelik Frejzon, la estro de la ekspedicio de Lengiprotrans [sekcio de dezajna instituto] asertas ke la urbo estis nomita laŭ la samnoma rivero, kies nomo en la neneca signifas "feliĉo". Frejzon miris pri la vortelekto, tamen asertas ke ĝuste pro tio la areo nomiĝas Nadima tundro kaj lokaj indiĝenoj — nadimaj nenecoj. Zelik Frejzon diris ke unuafoje venis al tiu ĉi loko post la Dua mondmilito kaj bone konis ĝin.

 Historio 

Zelik Frejzon asertis ke en 1951 de Saleĥardo al Nadimo veturis trajnoj laŭ la Transpolusa fervojo, konstruita de malliberuloj de Gulago en 1947–1953, sed ne finita kaj forlasita. Li diris ke en 1965 lia grupo venis laŭ ordono de la Ministerio pri Gasa Industrio laŭ tiu ĉi itinero sur drezino. Tiutempe la setlejo konsistis el kelkaj lignaj domoj, konstruitaj por fervoja personaro, sed enloĝitaj de telekomunikistoj kaj forstisto. En la 1970-aj aldoniĝis kelkaj provizoraj dometoj kaj konstruaĵoj.

Post malkovro de la gasminejo Medveĵje komenciĝis amasa konstruado kaj la vilaĝeto transformiĝis je la urbo. En 1980  kamionoj, buldozoj kaj aliaj povaj veturiloj estis laborantaj je konstruado de la urbo. Tio estis drasta ŝanĝo, ja antaŭ la Dua mondmilito en la tuta Jamala-Neneca aŭtonoma distrikto estis nur 1 kamiono GAZ-AA kaj malforta traktoro. En 1980 de la antaŭa epoko restis nur 2 lignaj domoj, ĉirkaŭitaj de pluretaĝaj konstruaĵoj, kiujn siavice ĉirkaŭis pli ol  provizoraj dometoj (), en kiuj plu loĝis duono de la urbanoj.

En la centro aperis 4 longaj pluretaĝaj domoj el grizaj betonaj slaboj, formantaj (se rigardi de supre) la vorton СССР (USSR). La domoj havas kurban formon, kiun dezajnistoj de la arkitekta instituto LenZNIIEP () elektis por protekti la ejojn kaj kortojn kontraŭ fortaj ventoj. Tamen en 1980 oni ankoraŭ plendis pri ekstrema malvarmo dum vintraj frostoj.

Avantaĝo de Nadimo estis ke, malsame ol pluraj aliaj urboj de la regiono, ĝi estis konstruata laŭplane, kun modernaj domoj kaj sociala infrastrukturo. En 1980 la urbo jam havis restoracion, kinejon kun granda ekrano, du muziklernejojn. Estis konstruataj komfortaj pluretaĝaj domoj, do post provizoraj dometoj urbanoj transloĝiĝis rekte al modernaj loĝejoj, sen pasigi plian tempon en meza variaĵo forme de duetaĝaj lignaj domoj sen banejoj kaj necesejoj subtegmene.

Alia problemo estis sabloŝtormoj, kaŭzitaj de abunda sablotavolo surloke de la urbo.

En jaro 1959 la urbo havis 0,3 mil loĝantojn. En jaro 2002 la urbo havis 45,9 mil loĝantojn.

 Esperantistoj 

 Olga Ŝkirando

 Referencoj 

Kategorio:Urboj de Jamala-Neneca aŭtonoma distrikto